Document ID: 31994R3377

ΚΑΝOΝΙΣΜOΣ (ΕΚ) αριθ. 3377/94 ΤOΥ ΣΥΜΒOΥΛΙOΥ
της 20ής Δεκεμβρίου 1994
για την κατανομή, για την περίοδο μέχρι τις 31 Μαρτίου 1995, ορισμένων αλιευτικών ποσοστώσεων μεταξύ των κρατών μελών για σκάφη που αλιεύουν στην αποκλειστική οικονομική ζώνη της Νορβηγίας και την αλιευτική ζώνη γύρω από το Jan Mayen
ΤO ΣΥΜΒOΥΛΙO ΤΗΣ ΕΥΡΩΠΑΪΚΗΣ ΕΝΩΣΗΣ
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕOΚ) αριθ. 3760/92 του Συμβουλίου της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι η Κοινότητα και η Νορβηγία προέβησαν σε διαβουλεύσεις σχετικά με τα αμοιβαία αλιευτικά δικαιώματά τους για την περίοδο μέχρι τις 31 Μαρτίου 1995, και ιδίως σχετικά με την κατανομή ορισμένων αλιευτικών ποσοστώσεων σε κοινοτικά σκάφη στη νορβηγική αλιευτική ζώνη 7 ότι η Κοινότητα και η Νορβηγία συμφώνησαν να προβούν σε διαβουλεύσεις σχετικά με τα αμοιβαία αλιευτικά δικαιώματά τους για τους υπόλοιπους μήνες του 1995 το συντομότερο δυνατόν κατά τη διάρκεια του 1995 7
ότι, σύμφωνα με το άρθρο 124 της πράξης προσχώρησης του 1994, η διαχείριση των αλιευτικών συμφωνιών που συνάφθηκαν από το Βασίλειο της Σουηδίας με τρίτες χώρες θα εξασφαλισθεί από την Κοινότητα 7
ότι σύμφωνα με τη διαδικασία που προβλέπεται στην αλιευτική συμφωνία της 9ης Δεκεμβρίου 1976 μεταξύ του Βασιλείου της Σουηδίας και του Βασιλείου της Νορβηγίας, η Σουηδία και η Νορβηγία προέβησαν σε διαβουλεύσεις σχετικά με τα αλιευτικά δικαιώματά τους για την περίοδο μέχρι τις 31 Μαρτίου 1995 7 ότι η Σουηδία και η Νορβηγία συμφώνησαν να προβούν σε διαβουλεύσεις σχετικά με τα αλιευτικά δικαιώματά τους για τους υπόλοιπους μήνες του 1995 το συντομότερο δυνατό κατά τη διάρκεια του 1995 7
ότι, προκειμένου να εξασφαλισθεί η αποτελεσματική διαχείριση των διαθέσιμων αλιευτικών δυνατοτήτων, θα πρέπει να κατανεμηθούν μεταξύ των κρατών μελών ως ποσοστώσεις με το άρθρο 8 του κανονισμού (ΕOΚ) αριθ. 3760/92,
ότι οι αλιευτικές δραστηριότητες που αναφέρονται στον παρόντα κανονισμό υπόκεινται στα κατάλληλα μέτρα ελέγχου που προβλέπονται στον κανονισμό (ΕOΚ) αριθ. 2847/93 του Συμβουλίου της 12ης Oκτωβρίου 1993 για τη θέσπιση συστήματος ελέγχου της Κοινής Αλιευτικής Πολιτικής (2),
ΕΞΕΔΩΣΕ ΤOΝ ΠΑΡOΝΤΑ ΚΑΝOΝΙΣΜO:
Άρθρο 1
Μέχρι την 31η Μαρτίου 1995, τα σκάφη που φέρουν τη σημαία κράτους μέλους, επιτρέπεται να αλιεύουν:
- στα ύδατα που υπάγονται στην αλιευτική οικονομική ζώνη της Νορβηγίας βορείως των 62°00'B
ή
εντός της αλιευτικής ζώνης γύρω από το Jan Mayen, εντός των ορίων των ποσοστώσεων που παρατίθενται στο παράρτημα Ι,
- στα ύδατα που υπάγονται στην αποκλειστική οικονομική ζώνη της Νορβηγίας νοτίως των 62°00'B,
και
εντός των ορίων των ποσοστώσεων παρατίθενται στο παράρτημα II.
Άρθρο 2
O παρών κανονισμός αρχίζει να ισχύει την 1η Ιανουαρίου 1995.
Εντούτοις, για τη Σουηδία, αρχίζει να ισχύει την ημερομηνία της προσχώρησης.
O παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1994.

Labels: 11
8
18
6